stanford-oval/wikipedia huggingface dataset:
การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
อ้างอิงและเชิงอรรถ

↑  Dieter Nohlen, Florian Grotz & Christof Hartmann (2001) Elections in Asia: A data handbook, Volume II, p279 ISBN 0-19-924959-8
↑  26 กุมภาพันธ์ 2500 – เลือกตั้งสกปรกที่สุดในประวัติศาสต์การเมืองไทย
1 2  ""เลือกตั้งสกปรก สกปรกตั้งแต่ออกแบบรธน." ดูกลเบื้องหลังเลือกตั้งสกปรก 2500". ศิลปวัฒนธรรม. 15 February 2021. สืบค้นเมื่อ 21 February 2021.
↑  ได้ประกาศสถานการณ์ฉุกเฉิน
↑  การยกเลิกประกาศสถานการณ์ฉุกเฉิน
↑  นรนิติ เศรษฐบุตร (2011-03-25). "เลือกตั้งสกปรก 26 กุมภาพันธ์". เดลินิวส์.
↑  สารเสรี, 3 มีนาคม 2500 อ้างจาก สุธาชัย ยิ้มประเสริฐ, แผนชิงชาติไทย: ว่าด้วยรัฐและการต่อต้านรัฐสมัยจอมพลป. พิบูลสงครามครั้งที่ 2 (พ.ศ. 2491-2500), กรุงเทพฯ: พี. เพรส, 2550, หน้า 369.
↑  คำแถลงการณ์ฉบับที่ 1”, ราชกิจจานุเบกษา, เล่มที่ 74 ตอนที่ 22 (ฉบับพิเศษ) วันที่ 2 มีนาคม 2500, หน้า 1.
↑  การอภิปรายการทำงานของรัฐบาล เดิมเป็นการอภิปรายปัญหาแบบเรียนเบสิคของหลวงพรหมโยธี โดยในช่วงรัฐบาลจอมพล ป พิบูลสงครามหลังจากกลับจากอเมริกา มีการรณรรงค์ประชาธิปไตยและฟังเสียงประชาชนมากขึ้น
แหล่งข้อมูลอื่น

| ด ค ก(พ> ศ. 2495 ←)    การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500   (→ ธันวาคม พ.ศ. 2500) |
| --- | --- |
 พระนคร  ธนบุรี  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  แม่ฮ่องสอน  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  อ่างทอง  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎร
กลุ่มนักศึกษาออกมาประท้วงการเลือกตั้งที่ไม่เป็นธรรม
ประชาชนและบรรดานักศึกษาประท้วงการเลือกตั้ง
สตาร์ วอร์ส ทริโลจี (พินบอล)

เครื่องพินบอล ค.ศ. 1997
| สตาร์ วอร์ส ทริโลจี |
| --- | --- |
 
ผู้ผลิต: เซกาพินบอล
วันที่ออกจำหน่าย: มีนาคม ค.ศ. 1997
ระบบ: เซกาไวต์สตาร์    
การออกแบบ: โจ คามินโคว์, โจ แบลเซอร์
เขียนโปรแกรม: ลอนนี ดี. รอป, โอริน เดย์   
งานศิลปะ: มอร์แกน ไวสลิง   
ดนตรี: ไบรอัน ชมิดต์
เสียง: ไบรอัน ชมิดต์   
ดำเนินการผลิต: 2,250 เครื่อง                  
สตาร์ วอร์ส ทริโลจี (อังกฤษ: Star Wars Trilogy) เป็นเครื่องพินบอล ค.ศ. 1997 ที่วางจำหน่ายโดยเซกาพินบอล ซึ่งอิงจากไตรภาคดั้งเดิมของสตาร์ วอร์ส โดยออกจำหน่ายในปีเดียวกับที่ออกฉายฉบับพิเศษของภาพยนตร์ดังกล่าว และกล่องด้านหลังมีเลนส์ขนมครกแบบ 3 มิติเสริม ซึ่งถือเป็นครั้งแรกในอุตสาหกรรมเกมพินบอล
รูปแบบการเล่น

เกมนี้มีหกโหมดที่เรียกว่าโหมดพระเอก ซึ่งรูบนสุดเป็นโหมดเริ่มต้นและส่งลูกบอลไปทางเลนซ้ายผ่านปืนใหญ่ โดยโหมดต่าง ๆ มีดังนี้:
เจ้าหญิงเลอา: ที่รัดคอแจบบาเดอะฮัตต์ ซึ่งหน้าจอได้แสดงเจ้าหญิงเลอาใช้โซ่พันรอบคอแจบบา โดยเจ้าหญิงเลอาจะรัดให้แน่นขึ้นทุกครั้งที่ยิง โดยยิงผ่านรางเพื่อรัดคอแจบบา 3 ครั้ง รางเหล่านั้นได้ 200,000 คะแนน จากนั้นได้ 300,000 คะแนน และสุดท้ายได้ 400,000 คะแนน ซึ่งโหมดนี้กินเวลาประมาณ 30 วินาที
ลุค สกายวอล์คเกอร์: ที่เข้าไปในยานรบเอ็กซ์วิง และยิงลูกบอลผ่านเลนแคบภายใน 30 วินาทีเพื่อคว้าแจ็กพอต 500,000 คะแนน
ชิวอี้: ที่สร้างซีทรีพีโอใหม่ ซึ่งราง, วงโคจรทั้งสอง และรูบนสุดจะได้รับคะแนนและรางวัลเป็นชิ้นส่วนร่างกาย คะแนนที่ได้รับคือ 100,000 คะแนน, 200,000 คะแนน, 300,000 คะแนน และสุดท้ายคือ 400,000 คะแนน
ซีทรีพีโอ/อาร์ทูดีทู: ยิงที่รูบนสุด 3 ครั้งเพื่อหยุดเครื่องอัดขยะ โดยแต่ละนัดจะได้ 50,000 บวก 100,000 คะแนน
โอบีวัน: ที่ยิงแสงเพื่อสร้างความสับสนให้แก่สตอร์มทรูปเปอร์ การยิงครั้งแรกคือวงโคจรด้านขวา จากนั้นเป็นราง แล้วจึงเป็นวงโคจรด้านซ้าย ซึ่งการยิงแต่ละครั้งจะได้คะแนน 150,000 บวก 100,000 คะแนน ต่อการยิง
ฮาน โซโล: ที่ต้องรีบ โดยยิงให้ถูกช่องเพื่อหนีจากกระสุน ซึ่งมีค่าเริ่มต้นที่ 420,000 คะแนน
เมื่อเริ่มเกม ผู้เล่นจะได้รับตัวเลือกให้เล่นเกม 3 ลูกพินบอลปกติ หรือเกมสำหรับผู้เริ่มต้นซึ่งรับประกันเวลาเล่นเกม 2 นาทีโดยเปิดโหมดเซฟลูกพินบอลไว้ เมื่อตัวเซฟลูกพินบอลหมดเวลา การไหลออกของลูกพินบอลครั้งแรกจะทำให้เกมดังกล่าวสิ้นสุดลง ส่วนการกดครีบซ้ายค้างไว้แล้วกดเริ่มจะเข้าสู่โหมดลีก และการกดครีบขวาค้างไว้จะเข้าสู่โหมดวิเซิร์ด
แหล่งข้อมูลอื่น

แม่แบบ:IPDB
Recent Auction Results for Star Wars Trilogy
อาร์ชบิชอปแห่งยอร์ก

|  อาร์ชบิชอป แห่งยอร์ก  |
| --- | --- |
มุขนายก
แองกลิคัน

ตราอาร์มของอาร์ชบิชอปแห่งยอร์ก: "ผิวตราสีแดง ภายในมีกุญแจสีขาวไข้วกันภายใต้จุลมงกุฎ"

องค์ปัจจุบัน สตีเฟน คอตเรล ดำรงตำแหน่งตั้งแต่ 9 กรกฎาคม ค.ศ. 2020
 
การเรียก: เดอะโมสเรฟเวเรินดและเดอะไรต์ออนะระเบิล (The Most Revd and Rt Hon)
มุขมณฑล: ยอร์ก
อาสนวิหาร: มหาวิหารยอร์ก
องค์แรก:: เซนต์พอลินัสแห่งยอร์ก
ดำรงตำแหน่งเมื่อ:: ค.ศ. 626-633
ที่พำนัก:: วังบิชอบโทเป (Bishopthorpe Palace)
 
เว็บไซต์:: http://www.archbishopofyork.org
อาร์ชบิชอปแห่งยอร์ก (อังกฤษ: Archbishop of York) เป็นตำแหน่งผู้ปกครองระดับสูงในคริสตจักรแห่งอังกฤษ ถือเป็นตำแหน่งสูงสุดรองจากอาร์ชบิชอปแห่งแคนเทอร์เบอรี มีฐานะเป็นบิชอปประจำมุขมณฑลยอร์ก และอาร์ชบิชอปแห่งภาคยอร์กซึ่งมีอาณาเขตครอบคลุมภาคเหนือของประเทศอังกฤษและเกาะแมน อาร์ชบิชอปแห่งยอร์กถือเป็นสมาชิกสภาขุนนางโดยตำแหน่ง และเป็นไพรเมตแห่งอังกฤษ (ส่วนอาร์ชบิชอปแห่งแคนเทอร์เบอรีเป็น "ไพรเมตแห่งอังกฤษทั้งปวง")
อาสนะประจำตำแหน่งอาร์ชบิชอปแห่งยอร์กต้ังอยู่ภายในมหาวิหารยอร์กกลางนครยอร์ก
อาร์ชดัชเชสมาเรียแห่งออสเตรีย (ประสูติ ค.ศ. 1935-2018)

อาร์ชดัชเชสมาเรียแห่งออสเตรีย (ประสูติ ค.ศ. 1935-2018) (อังกฤษ: Archduchess Maria of Austria (b. 1935-2018)) ประสูติเมื่อวันที่  6 พฤศจิกายน 2478 ณ มิวนิก เป็นพระธิดาใน คาร์ล เจ้าชายที่ 8 แห่งโลเวนสไตน์-เวิร์ทเฮล์ม-โรเซนเบิร์ก และ แคโลไลน์ เดอ เคาน์ตี ริกนูน เป็นพระเชษฐภคินีของ อาล็อยส์-คอนสตันติน เจ้าชายที่ 9 แห่งโลเวนสไตน์-เวิร์ทเฮล์ม-โรเซนเบิร์ก พระมารดาของพระองค์ มีศักดิ์เป็นพระญาติของ สมเด็จพระราชินีเปาลาแห่งเบลเยียม
เสกสมรส

เจ้าหญิงมาเรียแห่งโลเวนสไตน์-เวิร์ทเฮล์ม-โรเซนเบิร์ก ทรงเสกสมรสกับ อาร์ชดยุกโจเซฟ อาร์พาดแห่งออสเตรีย พระโอรสใน อาร์ชดยุกโจเซฟ ฟรานซิสแห่งออสเตรีย เมื่อวันที่ 25 สิงหาคม 2499 รับพระราชทานพระอิสริยศ อาร์ชดัชเชสแห่งออสเตรีย พระชายา มีพระบุตร 8 พระองค์ คือ
อาร์ชดยุดโจเซฟ คาร์ล (สิ้นพระชนม์หลังมีพระชันษา 1 วัน)
อาร์ชดัชเชสโมนิกา-อิโลนา
อาร์ชดยุดโจเซฟ คาร์ล
อาร์ชดัชเชสมาเรีย คริสตินา
อาร์ชดยุกอันเดรอัส-ออกัสตุส
อาร์ชดัชเชสอลเล็กซานดรา-ลิเดียร์
อาร์ชดยุกนิโคลัส-ฟรานซิสกุส
อาร์ชดยุกโจฮันเนส-จาโคบัส
อาร์ชดยุกโจเซฟ อาร์พาต และ อาร์ชดัชเชสมาเรีย มีพระนัดดาถึง 29 พระองค์/คน อาร์ชดัชเชสมาเรียแห่งออสเตรีย (ประสูติ ค.ศ. 1935-2018) สิ้นพระชนม์ลงเมื่อวันที่ 20 ธันวาคม 2561 สิริพระชันษา 82 ปี
อะแซหวุ่นกี้

สำหรับความหมายอื่น ดูที่ สีหสุระ (แก้ความกำกวม)
| มหาสีหสุระ |
| --- | --- |
เกิด: ราวพุทธศักราช 2263 หุบเขามู อาณาจักรตองอู
เสียชีวิต: พ.ศ. 2325 อังวะ อาณาจักรโก้นบอง
รับใช้: ราชวงศ์โก้นบอง
แผนก/สังกัด: กองทัพอาณาจักรพม่า
ประจำการ: พ.ศ. 2295–2319
ชั้นยศ:  ตะมูโบลชะ (တပ်မှူး၊ ဗိုလ်ချုပ်, "แม่ทัพใหญ่"; พ.ศ. 2295–2303)  กา-กวัลเรอูซีชะ (ကာကွယ်ရေးဦးစီးချုပ် "แม่ทัพสูงสุด"; พ.ศ. 2303–2319) 
การยุทธ์:  สงครามโก้นบอง–หงสาวดี (พ.ศ. 2295–2300)  สงครามจีน–พม่า (พ.ศ. 2308–2312)  ปราบกบฏมณีปุระ (พ.ศ. 2313)  สงครามพม่า–กรุงธนบุรี (พ.ศ. 2308, 2318–2319) 
งานอื่น:  วานจี (ဝန်ကြီး, "เสนาบดี"; พ.ศ. 2319)  วานจีโบลชะ (ဝန်ကြီးဗိုလ်ချုပ် "อัครมหาเสนาบดี; พ.ศ. 2325) 
มหาสีหสุระ (พม่า: မဟာသီဟသူရ, อักษรโรมัน: Maha Thiha Thura; ราวพุทธศักราช 2263-2325) เอกสารไทยเรียก อะแซหวุ่นกี้ (အသည်ဝန်ကြီး) เป็นแม่ทัพแห่งกองทัพพม่าช่วง พ.ศ. 2311–2319 กล่าวได้ว่า เขาคือนักยุทธศาสตร์ทางทหารที่ปราดเปรื่องที่สุดคนหนึ่ง มีชื่อในประวัติศาสตร์พม่าว่า เป็นผู้พิชิตสงครามจีน–พม่าช่วง พ.ศ. 2308–2312 เขาก้าวขึ้นเป็นขุนศึกชั้นนำในรัชกาลของพระเจ้าอาลองบูรา (อลองพญา) คราวที่พระองค์ทำสงครามผนวกดินแดนพม่าช่วง พ.ศ. 2295–2300 ภายหลัง เขาได้บัญชากองทัพพม่าในกรุงศรีอยุธยา ล้านนา หลวงพระบาง และมณีปุระ
ภายหลังการสิ้นพระชนของพระเจ้ามังระ กษัตริย์หลายพระองค์ต่างแสวงหาความสนับสนุนจากผู้กว้างขวางและมากบารมีผู้นี้ เขามีส่วนสำคัญในการช่วยให้ราชสมบัติตกเป็นของพระเจ้าจิงกูจา หลานของเขาเองตามเจตนาของพระเจ้ามังระ แทนที่จะตกแก่โอรสคนอื่นๆ ของพระเจ้าอลองพญาตามพินัยกรรมแรก ต่อมาเขาได้ถูกหลานที่ตัวเองปกป้องระแวงสังสัย จนถูกปลดและเนรเทศไปอยู่ที่เมืองสะกาย กระทั่งพระเจ้าหม่องหม่อง ฉวยโอกาสยึดราชสมบัติและขึ้นครองราชย์แทน พระเจ้ามองมองได้ตั้งเขากลับมาเป็นอัครมหาเสนาบดี ทว่า หกวันให้หลัง พระเจ้าปดุง ก็ได้โค่นล้มหม่องหม่องและขึ้นครองราชย์แทน พระเจ้าปดุงได้เรียกเขาให้กลับมารับตำแหน่งอัครมหาเสนาบดีอีกครั้ง แต่ภายหลังก็ตั้งข้อหาขุนพลเฒ่าเจนศึกผู้นี้ ฐานเป็นกบฏและถูกนำตัวไปประหารในเวลาต่อมา
ภูมิหลัง

ชื่อแรกเกิดของเขาคือ มองตา (မောင်သာ)  เขาเกิดในหุบเขามู ห่างจากเมืองอังวะไปทางตะวันตกเฉียงเหนือราว 100 ไมล์ ในดินแดนซึ่งปัจจุบันคือชเวโบ ในช่วงที่เขาเกิดนั้นราชวงศ์ตองอูกำลังตกต่ำเนื้องจากปัญหาภายในที่สะสมมาเป็นระยะเวลานาน
มองตาเติบโตขึ้นในช่วงที่อำนาจของพระเจ้าพระเจ้ามหาธรรมราชาธิบดี ถดถอยลงอย่างมาก ในขณะนั้นชาวมณีปุระซึ่งซ่องสุมกำลังกันแถบลุ่มน้ำชีนดวีนกับแม่น้ำอิรวดี ก่อจลาจลไปทั่วทำให้บ้านเกิดของเขาซึ่งอยู่แถวนั้นได้รับผลกระทบไปด้วย ส่วนราชสำนักตองอูก็ไม่สามารถปราบมณีปุระลงได้ ทำให้เหล่ากบฏรุกคืบเข้ากวาดล้างชุมชน จับผู้คนเป็นเชลย และปล้นศาสนสถาน ครั้น พ.ศ. 2278 ชาวมอญในพม่าตอนล่างก็ประกาศไม่ขึ้นกับตองอู และรื้อฟื้นราชอาณาจักรหงสาวดีขึ้นใหม่ เหตุการณ์เหล่านี้ทำให้อำนาจราชวงศ์ตองอูเสื่อมถอยลง กระทั่งทัพมอญหงสาวดีเข้ายึดเมืองอังวะ และล้มล้างราชวงศ์ตองอูได้เป็นผลสำเร็จในเดือนเมษายน พ.ศ. 2295
แม่ทัพคู่บารมีพระเจ้ามังระ

อะแซหวุ่นกี้เป็นแม่ทัพที่พระเจ้ามังระให้ความใส่พระทัยไม่น้อยไปกว่ามังฆ้องนรธาแม่ทัพอีกนายตั้งแต่สมัยที่พระองค์ยังเป็นราชบุตรมังระอยู่ โดยมักจะติดตามราชบุตรมังระเป็นกองหน้าในแทบทุกสงคราม ไม่ว่าจะเป็นศึกกับมอญ, มณีปุระ รวมไปถึงกรุงศรีอยุธยา ภายหลังการเสียชีวิตของมังฆ้องนรธรา เมื่อพระเจ้ามังระขึ้นครองราชย์แล้วทำให้อะแซหวุ่นกี้กลายเป็นที่ปรึกษาคนสำคัญ ผู้มีบทบาทมากที่สุดในยุคของพระองค์ พระเจ้ามังระให้ความนับถืออะแซหวุ่นกี้ผู้นี้มากโดยจะแต่งตั้งให้เขาเป็นแม่ทัพใหญ่ทุกครั้ง ซึ่งอะแซหวุ่นกี้ก็ไม่เคยทำให้พระเจ้ามังระผิดหวังเลย นับตั้งแต่พระองค์มีอายุเพียง15ปี จวบจนกระทั่งวาระสุดท้ายก็ยังปกป้องราชบุตรของพระองค์เป็นอย่างดี นับได้ว่าเป็นแม่ทัพคู่บารมีของพระเจ้ามังระอย่างแท้จริง สมกับราชทินนามที่ตั้งให้แก่เขาว่า "มหาเสนาบดีผู้กล้าดุจราชสีห์"
สงครามจีน-พม่า (พ.ศ. 2308-2312)

บทความหลัก: สงครามจีน-พม่า
ในการรบกับราชวงศ์ชิงของจีนครั้งนี้ อะแซหวุ่นกี้สามารถสร้างผลงานการรบได้อย่างยอดเยี่ยม สามารถใช้คนน้อยเอาชนะคนมาก เมื่อเจอกองทัพใดที่แข็งแกร่งก็เลี่ยงไม่ประทะโดยตรงแต่ล่อให้บุกเข้ามาเรื่อยๆจากนั้นหาทางตัดเสบียง และสามารถเอาชนะได้ในทุกครั้ง ถึงแม้ต้าชิงจะบุกมาถึง 4 รอบรวมทหารแล้วมากกว่า140,000นาย แต่ก็ไม่เคยชนะแม่ทัพเฒ่าผู้นี้ได้เลย ในสงครามครั้งนี้ก่อกำเนิดแม่ทัพที่ยิ่งใหญ่หลายนาย รวมไปถึงแม่ทัพที่รักษาเมืองกองตนอย่างบาลามินดิน, เนเมียวสีหตู รวมถึงเนเมียวสีหบดีที่กลับจากอยุธยามาช่วยกรุงอังวะได้ทันในการบุกครั้งที่4
สุดท้ายเมื่อการต่อสู้ดำเนินมาจนทั้งสองฝ่ายต่างอ่อนล้าเต็มที่ และหาประโยชน์อะไรจากการต่อสู้ที่ยืดเยื้อนี้ไม่ได้ โดยในขณะนั้นกองทัพต้าชิงได้ถูกกองทัพอังวะล้อมกระหนาบเอาไว้แล้วโดยกองทัพของเนเมียวสีหบดีที่กลับมาจากการพิชิตกรุงศรีอยุธยา อะแซหวุ่นกี้พิจรณาแล้วว่าต่อให้ทำลายกองทัพต้าชิงครั้งนี้ไปอีกจักรพรรดิเฉียนหลงก็คงส่งกองทัพมาอีก ดังนั้นอะแซหวุ่นกี้จึงขอเจรจาสงบศึกแม้จะยังไม่ได้รับพระราชานุญาตจากพระเจ้ามังระ และจักรพรรดิเฉียนหลงก็ตามสุดท้ายเกิดเป็นสนธิสัญญากองตน แม้ทั้งพระเจ้ามังระและจักรพรรดิเฉียนหลงจะไม่ทรงพอพระทัยกับการเจรจาโดยพลการของแม่ทัพทั้ง2 แต่เมื่อพิจารณาแล้วก็เห็นโทษมากกว่าคุณจึงไม่ได้ทำโทษร้ายแรงแก่แม่ทัพทั้ง2 หลังจากกลับมาพระเจ้ามังระจึงลงโทษภรรยาของอะแซหวุ่นกี้ ซึ่งมีศักดิ์เป็นพี่ของพระชายาองค์หนึ่งของพระองค์ด้วย ด้วยการให้ยืนตากแดดและทูลหัวด้วยเครื่องบรรณาการจากจีน นอกจากนี้แล้วอะแซหวุ่นกี้ยังมีศักดิ์เป็นพระสัสสุระ(พ่อตา) ของพระเจ้าจิงกูจา หรือพระเจ้าเซงกูด้วย
หมายพิชิตกรุงธนบุรี (พ.ศ. 2318-2319)

บทความหลัก: สงครามอะแซหวุ่นกี้
ศึกกรุงธนบุรีครั้งนี้อะแซหวุ่นกี้วัย 72 ปีได้เดินทางมาถึงเมืองพิษณุโลกแล้ว แต่ไม่อาจเอาชัยได้โดยง่ายนักเนื่องจากในขณะนั้นพระเจ้าตากสิน ได้ส่งพระยาจักรี และพระยาสุรสีห์มาป้องกันเมืองพิษณุโลกอันเป็นหัวเมืองใหญ่ด่านสุดท้ายเอาไว้ ซึ่งการต่อสู้ก็เป็นไปอย่างดุเดือดแม้พระยาจักรีจะทรงใช้การแบ่งกำลังทหารแต่งเป็นกองโจรคอยดักซุ่มตัดเสบียงอาหารเป็นที่ได้ผลในช่วงแรก แต่ด้วยประสบการณ์ของแม่ทัพเฒ่าผู้นี้ก็ทำให้สามารถรับมือได้ทุกครั้ง เมื่อการรบไม่อาจหักเอาได้ด้วยกำลังอะแซหวุ่นกี้ก็ได้ใช้แผนเมื่อครั้งสยบกองทัพต้าชิงนั้นคือหลีกเลี่ยงการปะทะกับกองทัพที่แข็งแกร่ง ทำเพียงตรึงเอาไว้ และหาทางตัดเสบียงอาหาร กล่าวคือเมื่อเจอกองทัพของพระยาจักรี ก็ไม่ส่งทัพใหญ่เข้าปะทะด้วยตรงๆ แต่ให้ทหารเข้าปะทะเพื่อตรึงไว้เท่านั้น จากนั้นก็แต่งกองโจรคอยดักปล้นเสบียงอาหารและตัดกำลังเสริมที่จะเข้ามาช่วยพิษณุโลก สุดท้ายการรบระหว่างอะแซหวุ่นกี้ กับพระยาจักรีก็จบลง อะแซหวุ่นกี้สามารถเข้ายึดพิษณุโลกได้แต่ก็ไม่สามารถรุกต่อได้ในทันที ต้องเสียเวลาหาเสบียงอาหารอยู่หลายวัน เนื่องจากเจ้าพระยาจักรีได้แต่งทัพซุ่มมาตัดเสบียงแม่ทัพเฒ่าผู้นี้เอาไว้ตลอดการศึก นับเป็นการสู้รบที่อะแซหวุ่นกี้ทั้งแปลกใจและชื่นชมแม่ทัพศัตรูผู้นี้มาก เมื่อพิชิตเมืองพิษณุโลกอันเป็นหัวใจหลักในแผนป้องกันของกรุงธนบุรีได้แล้ว อะแซหวุ่นกี้จึงได้แบ่งกองทัพออกเป็น 3 สายกวาดต้อนผู้คนและเสบียงไหลบ่าลงมาพร้อมๆกัน ส่วนอะแซหวุ่นกี้เป็นทัพหลวงคอยหนุนทัพต่างๆอีกที ในขณะนี้กองทัพทุกสายพร้อมแล้วที่จะมาบรรจบที่กรุงธนบุรี อีกทางด้านหนึ่งพระเจ้ามังระ ก็ส่งเนเมียวสีหบดียกทัพเข้ายึดหัวเมืองทางเหนือได้ราบคาบ ส่วนทัพทางใต้ก็สามารถยึดเมืองกุย เมืองปราณเอาไว้ได้แล้วเช่นกัน ทั้ง 2 ทัพเตรียมมุ่งสู่กรุงธนบุรีอีกทางหนึ่ง ขณะนั้นสถานการณ์ของกรุงธนบุรีวิกฤตมากเนื่องจากหัวเมืองใหญ่เมืองสุดท้ายอย่างพิษณุโลกแตกแล้ว ทั้งทัพใหญ่ของเนเมียวสีหบดีอีกสายก็ตีเชียงใหม่แตกแล้ว อีกทั้งทัพทางใต้ก็ตีมาถึงเมืองเพชรบุรีแล้วเช่นกัน และกำลังจะไหลบ่าลงมารวมกับทัพของอะแซหวุ่นกี้อีก แต่แล้วเหตุการณ์เหนือความคาดหมายก็เกิดขึ้นเมื่อมีข่าวด่วนจากรุงอังวะใจความว่า พระเจ้ามังระเสด็จสวรรคตแล้ว
ตามบันทึกในพงศาวดารฝ่ายไทย (ฝ่ายเดียว) เล่าว่า อะแซหวุ่นกี้วัย 72 ปี ชื่นชมเจ้าพระยาจักรีท่านนี้มากที่สามารถมองแผนการของเขาออก และต่อสู้ได้อย่างกล้าหาญจนเป็นที่น่าเกรงขามของกองทัพพม่า จึงได้เกิดการพักรบหนึ่งวันเพื่อดูตัว เมื่อได้พบอะแซหวุ่นกี้ก็ยิ่งแปลกใจขึ้นไปอีก เพราะแม่ทัพที่ต่อสู้กับเขาอย่างสูสียังเป็นเพียงแม่ทัพหนุ่ม จึงได้สรรเสริญเจ้าพระยาจักรีว่าภายหน้าจะได้เป็นพระมหากษัตริย์ ซึ่งต่อมาเจ้าพระยาจักรีก็คือพระบาทสมเด็จพระพุทธยอดฟ้าจุฬาโลกมหาราช หรือรัชกาลที่ 1 และเนินดินที่อะแซหวุ่นกี้ขอดูตัวเจ้าพระยาจักรี อยู่ที่หน้าสำนักงานเทศบาลเมืองพิษณุโลกในปัจจุบัน (ปัจจุบันทางราชการสร้างพระบรมราชานุสาวรีย์รัชกาลที่ 1 บนเนินนี้)
หมายพิชิตกรุงธนบุรี (พ.ศ. 2318-2319) > ประกาศแก่นายกองทั้งปวง

ในหนังสือพระราชพงศาวดารฝ่ายไทย อะแซหวุ่นกี้พูดเชิงตัดพ้อและยกย่องกรุงธนบุรีประมาณว่า พลาดโอกาสครั้งนี้ไป จะหาโอกาสเช่นนี้อีกในภายภาคหน้านั้นยากเสียแล้ว โดยประกาศแก่พวกนายกองทั้งปวงว่า
“ ไทยเดี๋ยวนี้ฝีมือเข้มแข็งนัก ไม่เหมือนไทยแต่ก่อน และเมืองพิษณุโลกเสียครั้งนี้จะได้เสียเพราะฝีมือทหารแพ้เราทั้งหมดนั้นหามิได้ เพราะเขาอดข้าวขาดเสบียงอาหารจึงเสียเมือง ก็ใครเล่าซึ่งจะมารบเมืองไทยสืบไปภายหน้า หากเป็นแม่ทัพที่มีสติปัญญาและฝีมือแต่เพียงแค่เสมอเรา หรือต่ำกว่าเรานั้น อย่ามาทำสงครามตีเมืองไทยเลย จะเอาชัยชนะเขาเสียมิได้ แม้นมีฝีมือดีกว่าเราจึงจะมาทำศึกกับไทยได้ชัยชนะ ”
หมายพิชิตกรุงธนบุรี (พ.ศ. 2318-2319) > ถอนทัพ

ยังไม่ทันที่จะได้รบตัดสินแพ้ชนะกัน อะแซหวุ่นกี้ต้องยกทัพกลับอังวะอย่างกะทันหัน เมื่อทางกรุงอังวะแจ้งข่าวพระเจ้ามังระสวรรคต อะแซหวุ่นกี้จึงต้องนำทัพกลับไปปกป้องพระเจ้าจิงกูจาราชบุตรพระเจ้ามังระ เพื่อป้องกันเหตุความวุ่นวายที่อาจจะมีเนื่องจากอยู่ในช่วงผลัดแผ่นดิน ซึ่งเหล่าบรรดาขุนนางและเสนาอำมาตย์ต่างแตกออกเป็นพวกๆ ให้การสนับสนุนเชื้อพระวงศ์คนละพระองค์ ส่วนอะแซหวุ่นกี้ต้องกลับไปปกป้องราชบุตรของพระเจ้ามังระที่พระองค์ฝากฝังไว้ ครั้งนั้นอะแซหวุ่นกี้มีคำสั่งให้ม้าเร็ว 3 หน่วย วิ่งไปบอกกองทัพทั้ง 3 สายที่ไหล่บ่าสู่กรุงธนุบุรีว่าให้รีบถอนกำลังทั้งหมดกลับมาทันที แต่ม้าเร็วแจ้งทันแค่ 2 กองทัพ อีกหนึ่งกองทัพไปไกลแล้ว อะแซหวุ่นกี้จึงมีคำสั่งให้ประหารม้าเร็วหน่วยนั้นเสีย จากนั้นเร่งกองทัพทั้งกลางวันกลางคืนกลับสู่กรุงอังวะ ทิ้งกองทัพอีก 1 กองที่เหลือไว้ในกรุงธุนบุรีโดยไม่รอ
ถูกถอดยศและลดตำแหน่ง

เมื่อพระเจ้าจิงกูจามีตำแหน่งที่มั่นคงแล้ว ได้ทำสิ่งที่ทำให้แม่ทัพนายกองแห่งราชวงศ์โก้นบองตกใจเป็นอย่างยิ่ง คือพระองค์ได้ทำการถอดยศอะแซหวุ่นกี้แม่ทัพคู่บารมีของพระเจ้ามังระพระบิดาของพระองค์ลง และเนรเทศไปอยู่เมืองสะกายทั้งที่แม่ทัพเฒ่าผู้นี้ยกทัพกลับมาปกป้องตำแหน่ง และรักษาอำนาจในการปกครองสูงสุดให้แก่พระองค์จนมีความมั่นคง เหตุก็อาจเนื่องมาจากทรงระแวงอะแซหวุ่นกี้ที่มีอำนาจและบารมีทางการทหารมากเกินไป หรืออีกนัยหนึ่งคือต้องการแสดงพระราชอำนาจให้ผู้คนทั้งแผ่นดินเห็นว่า ใครคือผู้กุมอำนาจสูงสุดในแผ่นดิน
บั้นปลายชีวิต

อะแซหวุ่นกี้เป็นผู้สนับสนุนพระเจ้าหม่องหม่องให้รัฐประหารพระเจ้าจิงกูจาที่สืบราชสมบัติจากพระราชบิดา เนื่องจากทนเห็นสภาพบ้านเมืองที่เป็นอยู่ไม่ได้ ต่อมาร่วมมือกับพระเจ้าปดุงปราบดาภิเษก พระเจ้าปดุงขึ้นครองราชย์แล้วโปรดให้คืนตำแหน่งแก่อะแซหวุ่นกี้ตามเดิม แต่ไม่ได้ให้อำนาจทางการทหารไว้ ต่อมาได้ประหารอะแซหวุ่นกี้โดยให้เหตุว่า อะแซหวุ่นกี้ได้สนับสนุนน้องอีกคนของพระเจ้าปดุงยึดอำนาจแต่ไม่สำเร็จ
ในวัฒนธรรมสมัยนิยม

มีนักแสดงผู้รับบท อะแซหวุ่นกี้ ได้แก่
ศานติ สันติเวชกุล จากละครเรื่อง หนึ่งด้าวฟ้าเดียว (2561)
บรรณานุกรม

Harvey, G. E. (1925). History of Burma: From the Earliest Times to 10 March 1824. London: Frank Cass & Co. Ltd.
อาร์ชดยุกซีกิสมุนด์ แกรนด์ดยุกแห่งทัสคานี

อาร์ชดยุกซีกิสมุนด์ แกรนด์ดยุกแห่งตอสคานา (อังกฤษ: Archduke Sigismund, Grand Duke of Toscana)
พระประวัติ

อาร์ชดยุกซีกิสมุนด์ แกรนด์ดยุกแห่งตอสคานา ประสูติเมื่อวันที่ 21 เมษายน พ.ศ. 2509 ณ โลซาน สวิตเซอร์แลนด์ เป็นพระโอรสใน อาร์ชดยุกเลโอปอลด์ ฟรันซ์แห่งออสเตรีย กับ  แลทิเทีย เด เอิร์นเบิร์ก โดยต่อมาพระองค์เข้าศึกษา ณ มหาวิทยาลัยคอมพิวเตอร์และวิทยาศาสตร์ จากนั้นทรงงานด้านธนาคาร
ในปี พ.ศ. 2536 พระบิดาของพระองค์ทรงสละสิทธิ์ในการเป็น แกรนด์ดยุกแห่งตอสคานา เนื่องจากทรงเสกสมรสกับพระชายาคนใหม่ ทำให้พระอิสริยยศดังกล่าวตกมาเป็นของพระองค์ ทั้งนี้พระองค์ยังทรงเป็นนักธุรกิจโดยทรงมีธุรกิจใน ประเทศอุรุกวัย และ ประเทศสวิตเซอร์แลนด์
เสกสมรส

อาร์ชดยุกซีกิสมุนด์ แกรนด์ดยุกแห่งตอสคานา เข้าพิธีอภิเษกสมรสกับ  เอลซา เอ็ดมอนสโตน โดยเอลซามีศักดิ์เป็นพระญาติชั้นที่ 3 ใน คามิลลา ดัชเชสแห่งคอร์นวอล โดยหลังการสมรสแล้ว เอลซาได้รับการสถาปนาเป็น บารอนเนสเอลซาแห่งทัสคานี โดยทรงมีพระบุตรร่วมกัน 3 พระองค์ดังนี้
อาร์ชดุยกเลโอปอลด์ อะเมดิโอน
อาร์ชดัสเชสทายานา
อาร์ชดยุกแม็กซิมิเลียน
โดยในปี พ.ศ. 2556 ทั้ง 2 ทรงหย่าร้างจากกันแต่พระบุตรทั้ง 3 ต้องอยู่ในความดูแลของพระบิดาเพื่อสิทธิธรรมในพระอิสริยยศและการสืบพระอิสริยยศแกนด์ดยุกแห่งตอสคานา แต่สามารถไปมาหาสู่พระมารดาได้ดังเดิม โดยปัจจุบันพระองค์และครอบครัวทรงพำนักใน โลซาน สวิตเซอร์แลนด์
ฟุตบอลหญิงชิงแชมป์สโมสรโลก

| --- | --- |
ผู้จัด: ฟีฟ่า
ก่อตั้ง: 2022
ภูมิภาค: นานาชาติ
จำนวนทีม: 16
 ฟุตบอลหญิงชิงแชมป์สโมสรโลก 2026
การแข่งขันฟุตบอลหญิงชิงแชมป์สโมสรโลก (อังกฤษ: FIFA Women's Club World Cup) เป็นการแข่งขันฟุตบอลสโมสรหญิงระดับนานาชาติที่เสนอโดย สหพันธ์ฟุตบอลนานาชาติ (FIFA) ซึ่งเป็นองค์กรปกครองสูงสุดของกีฬาฟุตบอล การแข่งขันครั้งแรกมีกำหนดจัดขึ้นในช่วงต้นปี ค.ศ. 2026
ประวัติความเป็นมา

การแข่งขันระดับสโมสรหญิงระหว่างประเทศครั้งแรกคือ อินเตอร์เนชันแนล วีเมินส์ คลับ แชมเปียนชิป (IWCC) ซึ่งจัดขึ้นโดย สมาคมฟุตบอลญี่ปุ่น (JFA) และ L. League
IWCC ครั้งแรกจัดขึ้นในญี่ปุ่นในเดือนพฤศจิกายน 2012 โดยมีทีมเข้าร่วม 4 ทีม ได้แก่ โอลิมปิก ลียงเนส์ (ยุโรป), แคนเบอร์รา ยูไนเต็ด (ออสเตรเลีย), ไอแนค โกเบ ลีโอเนสซา (ญี่ปุ่น) และ เอ็นทีวี เบเลซา (แชมป์ฟุตบอลถ้วยของญี่ปุ่น) โดย โอลิมปิก ลียงเนส์ เป็นผู้ชนะ
ในปี 2017 ซาราย บาเรแมน หัวหน้าฝ่ายฟุตบอลหญิงของฟีฟ่า กล่าวถึงโอกาสในการจัดการแข่งขันฟุตบอลสโมสรโลกหญิง โดยระบุว่า "การจัดงานต้องระมัดระวังและครอบคลุมทุกภูมิภาค เนื่องจากระดับการพัฒนาฟุตบอลหญิงในแต่ละภูมิภาคแตกต่างกัน"
ระหว่างงานแถลงข่าวปิดการแข่งขันฟุตบอลโลกหญิง 2019 ประธานฟีฟ่า จานนี อินฟานติโน ได้เสนอแผนสร้างการแข่งขันฟุตบอลสโมสรโลกหญิง เพื่อส่งเสริมการพัฒนาฟุตบอลหญิงในอนาคต
ในเดือนธันวาคม 2022 ฟีฟ่าประกาศแผนจัดการแข่งขันฟุตบอลหญิงชิงแชมป์สโมสรโลก โดยปฏิทินการแข่งขันฟุตบอลหญิงจะยังไม่เปลี่ยนแปลงจนถึงปี ค.ศ. 2025
เดือนพฤษภาคม 2024 ฟีฟ่ายืนยันว่าการแข่งขันครั้งแรกจะจัดขึ้นในเดือนมกราคมถึงกุมภาพันธ์ 2026 โดยมีทีมเข้าร่วมทั้งหมด 16 ทีม และกำหนดให้จัดทุก 4 ปี
ฟีฟ่ายังประกาศการแข่งขันสโมสรหญิงระดับโลกอีกหนึ่งรายการที่คล้ายกับการแข่งขันฟีฟ่าอินเตอร์คอนติเนนตัลคัพของฟุตบอลชาย ซึ่งจะจัดขึ้นทุกปีในช่วงที่ไม่มีการแข่งขันฟุตบอลหญิงชิงแชมป์สโมสรโลก โดยเริ่มในปี ค.ศ. 2027
อนุภาคย่อยของอะตอม

อนุภาคย่อยของอะตอม (อังกฤษ: subatomic particles) ในวิทยาศาสตร์ด้านกายภาพ เป็นอนุภาคปรมาณูที่เล็กกว่าอะตอมมาก มีสองชนิด ชนิดแรกได้แก่ อนุภาคมูลฐาน ซึ่งตามทฤษฎีปัจจุบันไม่ได้เกิดจากอนุภาคอื่น และชนิดที่สองได้แก่อนุภาคผสม ฟิสิกส์ของอนุภาคและฟิสิกส์ของนิวเคลียสจะศึกษาอนุภาคเหล่านี้และวิธีการที่พวกมันมีปฏิสัมพันธ์ต่อกัน
ในฟิสิกส์ของอนุภาค แนวคิดของอนุภาคเป็นหนึ่งในแนวคิดหลากหลายที่สืบทอดมาจากฟิสิกส์ที่เป็นรูปแบบดั้งเดิม แต่มันมียังคงสะท้อนให้เห็นถึงความเข้าใจที่ทันสมัยที่ว่า ที่ระดับควอนตัม สสารและพลังงานประพฤติตัวแตกต่างอย่างมากจากสิ่งที่พบจากประสบการณ์ในชีวิตประจำวันที่จะนำเราไปสู่สิ่งที่คาดหวังไว้
แนวคิดของอนุภาคประสพกับการทบทวนอย่างจริงจังเมื่อการทดลองหลายครั้งแสดงให้เห็นว่าแสงสามารถปฏิบัติตัวเหมือนการไหลของอนุภาคจำนวนมาก (ที่เรียกว่าโฟตอน) เช่นเดียวกับการแสดงออกด้านคุณสมบัติทั้งหลายเหมือนของคลื่น นี้นำไปสู่​​แนวคิดใหม่ของทวิภาคของคลื่นกับอนุภาค (อังกฤษ: wave–particle duality) เพื่อสะท้อนให้เห็นว่า "อนุภาค" ที่ระดับควอนตัมจะทำตัวเหมือนเป็นทั้งอนุภาคและเป็นคลื่น (หรือเรียกว่า wavicles) อีกแนวคิดใหม่อันหนึ่ง "หลักของความไม่แน่นอน" กล่าวว่าบางส่วนของคุณสมบัติของพวกมันเมื่อนำมารวมกัน เช่นตำแหน่งเวกเตอร์และโมเมนตัมพร้อมกันของพวกมัน จะไม่สามารถวัดอย่างแม่นยำได้ ในช่วงเวลาไม่นานมานี้ ทวิภาคของคลื่นกับอนุภาคได้ถูกแสดงเพื่อนำไปใช้ไม่แต่เพียงกับโฟตอนเท่านั้น แต่จะนำไปใช้กับอนุภาคขนาดใหญ่มากขึ้นอีกด้วย
ปฏิสัมพันธ์ของอนุภาคต่าง ๆ ในกรอบงานของทฤษฎีสนามควอนตัมถูกเข้าใจว่าเป็นการสร้างและการทำลายล้างของ "ควอนตัมทั้งหลาย" ของ "อันตรกิริยาพื้นฐาน" ที่สอดคล้องกัน สิ่งนี้จะผสมผสานฟิสิกส์ของอนุภาคเข้ากับทฤษฎีสนามควอนตัม
การแยกประเภท > โดยทางกลศาสตร์สถิติ

อนุภาคย่อยของอะตอมใด ๆ ก็เหมือนอนุภาคใด ๆ ทั่วไปใน 3 มิติและเป็นไปตามกฎของกลศาสตร์ควอนตัม ประพฤติตัวตามกลศาสตร์สถิติอย่างใดอย่างหนึ่งคือเป็นโบซอนมีสปินเต็ม หรือเป็นเฟอร์มิออนมีสปินครึ่ง
การแยกประเภท > โดยส่วนประกอบ

อนุภาคมูลฐานต่าง ๆ ของแบบจำลองมาตรฐานประกอบด้วย:
ควาร์ก 6 เฟลเวอร์ (flavour) ได้แก่: อัพควาร์ก ดาวน์ควาร์ก บอตทอมควาร์ก ทอปควาร์ก สเตรนจ์ควาร์ก และ ชาร์มควาร์ก
เลปตอน 6 ชนิด ได้แก่: อิเล็กตรอน อิเล็กตรอนนิวทริโน มิวออน มิวออนนิวทริโน เทาออน เทานิวทริโน
เกจโบซอน 12 ชนิดที่เป็นอนุภาคสื่อแรง ได้แก่: โฟตอน ของ แรงแม่เหล็กไฟฟ้า W+ W- และ Z0 โบซอนของ อันตรกิริยาอย่างอ่อน และกลูออน 8 ชนิดของ อันตรกิริยาอย่างเข้ม
ฮิกก์โบซอน
ในปัจจุบันแบบจำลองมาตรฐานไม่ได้รวม แกรวิตอน ที่เป็นตัวสื่อแรงโน้มถ่วงและอนุภาคมูลฐานอื่น ๆ ที่ยังไม่ถูกตรวจวัดหรือค้นพบ
อนุภาคย่อยของอะตอมแบบประกอบเช่น โปรตอน  (ควาร์ก 3 ตัว) หรือนิวเคลียสของอะตอม (โปรตอนกับนิวตรอน) ที่รวมกันโดยการยึดเหนี่ยวของอนุภาคมูลฐานสองตัวหรือมากกว่า ตัวอย่างเช่น โปรตอนถูกทำขึ้นจากอัพควาร์กสองตัวและดาวน์ควาร์กหนึ่งตัว ในขณะที่นิวเคลีนสของอะตอมของฮีเลียม-4 ประกอบด้วยสองโปรตอนและสองนิวตรอน นิวตรอนถูกทำขึ้นจากดาวน์ควาร์กสองตัวและอัพควาร์กหนึ่งตัว อนุภาคประกอบจะรวมถึงแฮดรอนทั้งหมด ซึ่งแฮดรอนเหล่านี้ได้แก่แบริออน (โปรตอนและนิวตรอน) และเมซอน (ไพออนและคาออน)
การแยกประเภท > โดยมวล

ใน "สัมพันธภาพพิเศษ" พลังงานของอนุภาคนิ่งเท่ากับมวลของมันคูณด้วยความเร็วแสงยกกำลังสอง (E = MC2) นั่นคือ มวลสามารถแสดงออกในรูปของพลังงานและในทางกลับกัน ถ้าอนุภาคหนึ่งมี 'กรอบของการอ้างอิง' ที่ตำแหน่ง 'นิ่ง' ดังนั้นมันจะมีมวลนิ่งที่เป็นบวกและหมายความว่ามัน"มีมวล" (อังกฤษ: massive)
อนุภาคผสมทั้งหมดจะมีมวล แบริออน (ที่หมายถึง "หนัก") มีแนวโน้มที่จะมีมวลมากกว่าเมซอน (ที่หมายถึง "กลาง") ซึ่งทำให้มีแนวโน้มที่จะหนักกว่าเลปตัน (ที่หมายถึง "น้ำหนักเบา") แต่เลปตันที่หนักที่สุด (อนุภาคทีออน) จะหนักกว่าสองฟเลเวอร์ที่เบาที่สุดของแบริออน (นิวคลีออน) มันยังเป็นที่แน่นอนว่าอนุภาคใด ๆ ที่มีประจุไฟฟ้าเป็นสิ่งที่'มีมวล'อีกด้วย
อนุภาคที่ไม่มีมวลทั้งหมด (อนุภาคที่มี 'มวลไม่เปลี่ยน' เป็นศูนย์) ถือว่าเป็นอนุภาคมูลฐาน อนุภาคเหล่านี้จะรวมถึงโฟตอนและกลูออน แม้ว่ากลูออนจะไม่สามารถถูกแยกได้